b'\n_START_ARTICLE_\n\xc3\x98stre Borgesyssel prosti\n_START_PARAGRAPH_\n\xc3\x98stre Borgesyssel prosti er et tjenestedistrikt i Borg bisped\xc3\xb8mme i Den norske kirke. Prostiet omfatter kommunene Aremark, Askim, Eidsberg, Marker, Rakkestad, R\xc3\xb8mskog og Tr\xc3\xb8gstad i \xc3\x98stfold fylke. Prosten har sete p\xc3\xa5 Mysen.\n_START_SECTION_\nHistorikk\n_START_PARAGRAPH_\nVed reskript 22.08.1749 ble Aremark, Askim, Eidsberg, Rakkestad, R\xc3\xb8denes og Tr\xc3\xb8gstad skilt ut fra \xc3\x98vre Borgesyssel prosti som Mellem Borgesyssel prosti._NEWLINE_Ved lov av 10.05.1968 om deling av Oslo bisped\xc3\xb8mme, ble det opprettet et Borg bisped\xc3\xb8mme best\xc3\xa5ende av \xc3\x98stfold og Akershus fylker med unntak av Asker og B\xc3\xa6rum kommuner. Ved kgl. res. 25.06.1971 med virkning fra 01.01.1973 ble det foretatt endinger i prostiinndelingen i Borg bisped\xc3\xb8mme. Mellom Borgesyssel prosti fikk navnet endret til \xc3\x98stre Borgesyssel prosti._NEWLINE_Prostier er inndelt i sogn, som igjen er grunnenheten i Den norske kirke.'